Aalborg Stiftstidende, 1846-09-10
En frygtelig Scene fandt fornylig Sted i Fængslet i Salamanca. En bekjendt Røver og Morder, ved Navn Diego Patine, der var en Skræk for det omliggende Land, blev fornylig fangen og dømt ved Krigsret. Han blev først dømt til at skydes, men de militaire Autoriteter, der ansaae en saadan Dødsmaade for altfor hæderlig for en slig Misdæder, udvirkede, at den blev forandret til Hængning med bagbundne Arme. Den 3die August om Morgenen begav Fangevogteren sig til hans Celle, for at underrette ham om, at Dommeren, ledsaget af Escribanolen, var ankommen for at forkynde ham hans Dom og føre ham tilde Domfældtes Capel for Henrettelsen skulde finde Sted, Han blev funden med et af sine Been befriet for Lænkerne, idet han dertil havde brugt en Fiil, han havde havt skjuld paa sig. Endkjøndt han endnu var bunden til Jernstangen, der gik igjennem Fængslet, kastede han sig over Fangevogteren, greb de svære Nøgler, slog ham paa Hovedet og kastede ham imod Væggen udenfor. Han lukkede derpaa Døren i Laas. Fængsels-Jnspecteuren, Dommeren og Præsten bade ham om at ophøre med denne unyttige Modstand og at aabne Døren eller at stikke Røglerne ud igjennem Jernstængerne. Han vægrede sig herfor og udstødte de skrækkeligste Forbandelser over dem. En Smed blev hentet forat tage Laasen fra, men det lykkedes ham ikke, da dens Styrke modstod alle hans Bestræbelser. En halv Snees stærke Mænd forsøgte derpaa at brække Døren op med Brækjern og svære Bjælker. Det lykkedes dem og Døren styrtede ind. Forbryderens Raseri steg nu til det Høieste. Han stillede sig bag en stærk Bjælke, som gik tvers over den øverste Deel af Døren paa den indre Side, og idet han svingede den frygtelige Nøgle, knuste han Hovedet paa den første Mand, der søgte at trænge ind. Den saarede Mand blev slæbt ud ved Fødderne af sine Kammerater. De Andre søgte at trænge ind i Masse, men det var umuligt, Døraabningen var for snæver. J over et Qvarteer holdt han dem fra sig og besvarede Embedsmændenes Forestillinger og Præstens Bønner med de skrækkeligste Gudsbespottelser. Han kastede derpaa Røglerne med største Kraft over deres Hoveder og saarede slemt to Mennesker. Da alle Forestillinger vare forgiæves, blev en Afdeling Soldater tilkaldt. Officeren opfordrede ham til at overgive sig, men han svarede med de frækkeste Grovheder og fornærmeligste Gesticulationer og bød hele Garnisonen Trods. Soldaterne fik nu Ordre til at lade deres Bøsser, og medens de gjorde dette, saarede han Officeren med et Stykke Kalksteen. Da Præsten faae, at han vilde blive nedskudt lig et vildt Dyr i sin Hule, bad han Soldaterne at fyre lavt, for at sætte ham ud af Stand til at gjøre Modstand, men ikke dræbe ham, da det dog endnu var muligt at faae ham til at angre Et Skud blev affyret, men traf ham ikke. Røveren tra sig tilbage i en mørk Krog af Fængslet, saavidt hans Lænke tillod ham det, og derfra kastede han Steene og Kal paa Soldaterne. Nok et Skud blev affyret og knækkede hans Been. Dette gjorde ham over al Beskrivelse rasende. Han hylede og fnyste af Raseri, og idet han slæbte sit knuste og blødende Been efter sig, kastede han atter Steen paa Soldaterne, som ikke vovede sig ind i det mørke Fængsel. Et tredie Skud blev affyret og hans høire Skuldre blev knækket, Armen faldt livlos ned, og han blev slæbt langs Gulvet badet i sit Blod. Da de vare ifærd med atter at lægge Lænkerne om ham, samlede han sin sidste Kraft og slog med sin venstre Haand Fangevogteren med Jernet paa Hovedet, saa han styrtede om. Tre eller fire Mænd kastede sig over ham og overmandede ham aldeles, Han blev nu ført til de Domfældtes Capel, efterat Dommen var bleven ham behørig forkyndt. Præsten besøgt ham her og anvendte al Umag for at bevæge ham til Bod, men forgiæves. Han besvarede den Geistliges Formanninger og Bønner med det frækkeste Sprog og de frygteligste Forbandelser. Saaledes vedblev han til det sidste Øieblik, og selv paa Skafottet, da han sad paa den frygtelige Stol og det kolde Dødsinstrument skulde lægges om hans bare Hals, udstødte dette Uhyre i menneskelig Skikkelse Forbandelse over Gud og Menneskene.